Utenos apskritis

Apie XX a. 1-osios pusės apskritį žr. Utenos apskritis (1915–1950).

Utenos apskritis – 1995–2010 m. valstybinio lygmens administracinis teritorinis vienetas šiaurės rytų Lietuvoje. Centras – Utena.

Suskirstymas 

Apskrityje yra 6 savivaldybės:
 Utenos rajono savivaldybė
 Anykščių rajono savivaldybė
 Ignalinos rajono savivaldybė
 Molėtų rajono savivaldybė
 Zarasų rajono savivaldybė
 Visagino savivaldybė

Istorija 

Kadaise dabartinės apskrities teritorijoje gyveno sėliai – viena iš baltų genčių. Jie nepaliko jokių rašto paminklų. Išliko tik kalbos liekanų, kurios yra lietuvių ir latvių kalbose. Dalis Lietuvos teritorijoje gyvenusių sėlių ilgų kovų su kalavijuočiais metu buvo išnaikinta, kiti gyvendami mišriai su lietuviais – sulietuvėjo, o šiauriniai sėliai – sulatgalėjo arba sulatvėjo. Archeologiniai tyrimai leidžia tvirtinti, kad sėliai vertėsi žemdirbyste ir gyvulių auginimu.

Kuriantis Lietuvos valstybei Utena ar bent jos apylinkių dalis tikriausiai priklausė Nalšios žemei, kurios paskutinis kunigaikštis Daumantas (1240–1299) 1263 m. vidaus karo metu pabėgo į Pskovą. Po to Nalšia atiteko didžiajam Lietuvos kunigaikščiui. Jai valdyti buvo skiriami seniūnai (tiksliai žinomi tik nuo XV a. pabaigos).

Po 1564–1566 m. teismų ir administracinės reforms didesnė dabartinės apskrities dalis atiteko Vilniaus vaivadijos Vilkmergės apskričiai, o šiaurinis kampas – Breslaujos apskričiai. Rusijos imperijos laikotarpiu šioje teritorijoje buvo Utenos ir kiti valsčiai, priklausę Utenos ir Zarasų (tuometinio Novoaleksandrovsko) apskritims.

XX amžius 

Utenos apskrities kaip atskiro teritorinio-administracinio vieneto ištakos siekia I pasaulinį karą, kai vokiečių okupacinė valdžia 1915 m. gruodžio 4 d. sudarė atskirą Utenos administracinį vienetą (apskritį), kuris 1915–1918 m. įėjo į Oberosto Lietuvos sritį. Ji egzistavo iki 1950 m. birželio 20 d., kuomet pertvarkyta į Utenos rajoną (40 apylinkių), dalis teritorijos perduota Anykščių rajonui (5 apylinkės), Dusetų rajonui (12 apylinkių), Molėtų rajonui (30 apylinkių) ir Švenčionėlių rajonui (1 apylinkė).

Iš naujo Utenos apskritis suformuota 1994 m. 2004 m. patvirtintas Utenos apskrities herbas. 2010 m. liepos 1 d. panaikinta apskrities administracija, jos funkcijos perduotos savivaldybėms ir ministerijoms, o pati apskritis liko kaip teritorinis vienetas.

Gyventojai

Tautinė sudėtis

Miestai 

Apskrityje yra 10 miestų, iš kurių didžiausi:
 Utena
 Visaginas
 Anykščiai
 Zarasai
 Ignalina
 Molėtai

Tarptautinis bendradarbiavimas 
  Hedmarko apskritis, Norvegija
  Rytų Suomijos provincija, Suomija
  Štainfurto apskritis, Vokietija
  Černigovo sritis, Ukraina

Apskrities viršininkai 
 1995 m. – Milda Petrauskienė
 1997 m. – Rimantas Dijokas
 2000 m. – Jeronimas Balčiūnas
 2001 m. – Vilius Cibulskas
 2004 m. – Ričardas Sargūnas
 2006 m. – Angelė Kaušylienė
 2009–2010 m. – Petras Marcinkevičius

Literatūra 
 Utenos apskritis: albumas (fotografas Jonas Danauskas; tekstų autorius Petras Panavas). – Vilnius: Standartų spaustuvė, 2007. – 112 p.: iliustr. – ISBN 978-9955-488-28-6
 Tūkstantmečio kelias Utenos apskrityje: fotoalbumas (vertė Lina Stašinskienė). – Vilnius: Sorre, 2009. – 100 p.: iliustr. – ISBN 978-609-95133-0-0

Šaltiniai

Nuorodos 
 Apskrities svetainė
 Utenos krašto svetainė 
 Utenos apskrities vizualių skaitmeninių duomenų bazė